Acţiune de salvare în Munţii Maramureşului : trei ucraineni, epuizaţi, fără hrană şi apă nu mai pot înainta
Salvamontiştii intervin, din nou, miercuri seară, în Munţii Maramureşului, unde trei cetăţeni ucraineni, epuizaţi, fără hrană şi apă, nu mai pot înainta, transmite News.ro.
”Acţiune de căutare – salvare în derulare a SPJ Salvamont Maramureş în M-ţii Maramureşului pentru recuperarea şi extragerea a trei cetăţeni ucrainieni cu vârste de 21, 24 şi 29 ani, extenuaţi, unul dintre ei având probleme medicale. Ucrainenii nu mai au provizii, apă şi oboseala acumulată ii împiedică să se mai deplaseze”, a transmis, miercuri seară, Salvamont Maramureş.
Sursa citată a precizat că au fost localizaţi cu ajutorul lucrătorilor de la STS Maramureş.
”Echipa Salvamont Maramureş va face joncţiunea cu poliţiştii de la Poliţia de Frontieră Valea Vişeului din cadrul ITPF Sighetu Marmaţiei şi vor urca pe munte pentru salvarea şi extragerea ucrainienilor”, au mai transmis salvamontiştii.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank